ÚRAD VLÁDY SLOVENSKEJ REPUBLIKY
               sekcia vládnej legislatívy

              	      						       	Na rokovanie vlády SR
	              	    						dňa 17. decembra 2003
		              						K materiálu č. 11583/2003
			             					K bodu č. 26

 S T A N O V I S K O

k  návrhu  zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov __________________________________________________________ __

 I.

Návrh zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov predkladá na rokovanie vlády Slovenskej republiky podpredseda vlády a minister spravodlivosti Slovenskej republiky Daniel Lipšic.		
Návrh zákona sa predkladá na základe uznesenia vlády SR č. 715 zo 16. júla 2003.
	
II.
			
Ministerstvo spravodlivosti v rámci reformy súdnictva, v ktorej sa vytvárajú legislatívne a organizačné podmienky pre efektívny výkon súdnictva, pristupuje k optimalizácii súdnej sústavy. Jej cieľom je vytvoriť takú súdnu sústavu, ktorá utvára dobré podmienky pre výkon súdnictva v prospech občanov a je zo strany štátu financovateľná v dostatočnej miere.
Návrhom zákona sa vytvára trojstupňová sústava všeobecného súdnictva. Súčasne sa vytvárajú na prvom stupni prvostupňové všeobecné súdy s osobitnou pôsobnosťou, ktoré budú vybavovať špecializovanú agendu.

                                                    III.

Legislatívna rada vlády Slovenskej republiky prerokovala tento návrh zákona 16. decembra 2003, s tým že uplatnila k nemu viacero pripomienok.

     Návrh zákona sa na rokovanie vlády SR predkladá s rozporom s Úradom pre štátnu službu (k novému § 14) a so Združením sudcov Slovenska, ktoré s predloženým návrhom zásadne nesúhlasí a neodporúča jeho prijatie.

IV.

     Sekcia vládnej legislatívy Úradu vlády Slovenskej republiky odporúča vláde návrh zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov schváliť po odstránení  rozporov a po zapracovaní nasledovných pripomienok legislatívnej rady vlády:

     K čl. I

     K celému textu:
-ponechať pôvodné názvoslovie súdov, t.j. obvodné súdy uvádzať ako okresné súdy a vyššie súdy uvádzať ako krajské súdy.

     K § 1
-za  slovo „Účelom„ vložiť slovo „tohto“.

     K § 2
-v ods. 40) na konci vynechať bodku a doplniť slovami "a Košice III.".
-v ods. 41) na konci vynechať bodku a doplniť slová "a Košice IV.".

     K § 7
-ods. 1) znie: "Registrovým súdom sa rozumie okresný súd, ktorý je príslušný viesť obchodný register.".
-doterajšie ods. 1 až 14 označiť ako ods. 2 až 15.

     K § 8
-ods. 1) znie: "Konkurzným súdom sa rozumie  súd, ktorý je príslušný na konkurzné a vyrovnávacie konanie vrátane sporov týmto konaním vyvolaných.".
-doterajšie ods. 1) a 2) označiť ako ods. 2) a 3).

     K  § 9 
-ods. 1) znie: "Zmenkovým a šekovým súdom sa rozumie  súd oprávnený na konanie vo veciach týkajúcich sa zmeniek, šekov alebo iných cenných papierov vrátane sporov z vydaných zmenkových  (šekových) platobných rozkazov a sporov týkajúcich sa zmenkových protestov.".
-doterajšie ods. 1) a 2) označiť ako ods. 2) a 3),
-v novom odseku 3)  slovo „vydaných“ nahradiť slovom „vydaným“.

     K § 10
-v ods. 1 a 2 odporúčame vypustiť slová "hospodárskej súťaže"
-v odseku 2 odporúčame v treťom riadku pred slová „o ochrane práv“ vložiť slová „a v konaní“. 

     K § 11:
-§ 11 znie:
                                                         "§ 11
Súd s agendou ochrany práv z hospodárskej súťaže a jeho obvod

(1) Na konanie vo veciach ochrany práv z hospodárskej súťaže je príslušný okresný súd Bratislava II; jeho územným obvodom je celé územie Slovenskej republiky.

(2) Na konanie o opravných prostriedkoch  proti rozhodnutiam vydaným  v konaní o ochrane práv z hospodárskej súťaže je príslušný Krajský súd v Bratislave.".
-§ 11 až 17 označiť ako § 12 až 18.

     K novému § 14
-ods. 1) preformulovať napr. nasledovne: "V konaní, ktoré začalo pred nadobudnutím účinnosti tohoto zákona na vecne príslušnom súde podľa doterajších predpisov, pokračuje tento súd.".
-ods. 2 preformulovať napr. nasledovne: "Výkon súdnictva, všetky práva a povinnosti vrátane prechodu správy majetku štátu, práv a povinností z pracovnoprávnych vzťahov, štátnozamestnaneckých vzťahov a iných právnych vzťahov a práv a povinností z osobitných vzťahov1) sudcu k štátu prechádza k 1. septembru 2004  z".
-poznámka pod čiarou znie: " zákon č. 385/2000 Z.z. o sudcoch a prísediacich a o zmene a doplnení niektorých zákonov".

      K novému § 15
-v odseku 4 odporúčame vykonať opravu slova „prešov“.

     K novému § 16
-za slovo "Prísediaci" doplniť slovo "sudcovia", za slovo "prísediacimi" doplniť slovo "sudcami", číslovku 13 nahradiť číslovkou 14 a vypustiť slová "obvodných súdov a vyšších".

     K novému § 18
-úvodnú vetu formulovať nasledovne: "Do nadobudnutia účinnosti § 8 tohoto zákona sú na konkurzné a vyrovnávacie konanie vrátane sporov ním vyvolaných, s výnimkou vyporiadania bezpodielového spoluvlastníctva manželov príslušné tieto súdy:".

     K pôvodnému § 18
-tento paragraf vypustiť.
  
   K čl. II

     K bodu 1 
-tento bod vypustiť,

     K  bodom  2 až 4
-text pod  bodom  presunúť do prechodných ustanovení s určením dátumu do ktorého bude platný,
-body 3 a 4 označiť ako body 1 a 2.

	

Bratislava 16. decembra 2003
Vypracovali:  E. Eškutová
                       P. Kanka

									Štefan G r m a n
									generálny riaditeľ                                                   
               sekcie vládnej legislatívy